**БИТОЛА, ИСЛАХАНЕ – 18.04.2021**

ДОБАР ДЕН НА СИТЕ И ВИ БЛАГОДАРАМ ШТО ЗАЕДНО ПРЕД ОВОЈ УНИКАТЕН ОБЈЕКТ ГО ОДБЕЛЕЖУВАМЕ СВЕТСКИОТ ДЕН НА СПОМЕНИЦИ И ЛОКАЛИТЕТИ, КАКО ДЕЛ ОД КУЛТУРНОТО НАСЛЕДСТВО, ОВАА ГОДИНА СО АКЦЕНТ НА ТЕМАТА : „КОМПЛЕКСНО МИНАТО – РАЗНОВИДНА ИДНИНА“.

СО ЧЕСТВУВАЊЕТО НА ОВОЈ ДЕН, НИЕ МУ ОДДАВАМЕ ПОЧИТ И НА НАШЕТО ОГРОМНО КУЛТУРНО ДОБРО, НО НЕ САМО ЗА ДА СЕ ПОТСЕТИМЕ ДЕКА ГО ИМАМЕ ВО ИЗОБИЛСТВО, ТУКУ И ДА НЕ ПОТСЕТИ ДЕКА МОРАМЕ ДА ГО СОЧУВАМЕ И ПОКРАЈ СИТЕ ПРЕДИЗВИЦИ.

ЗАТОА, ДЕНЕСКА САКАМ ДА СООПШТАМ ДЕКА ЗАВОД И МУЗЕЈ - БИТОЛА, **ИСЛАХАНЕТО ГО СТАВА ВО СПИСОКОТ НА ОБЈЕКТИ ПОД ПРИВРЕМЕНА ЗАШТИТА** . ДЕФИНИРАЊЕТО НА РЕЖИМОТ НА НЕГОВА ЗАШТИТА ЌЕ ЗАВИСИ ОД РЕВАЛОРИЗАЦИЈАТА НА ОБЈЕКТОТ КОЈА Е ВО ТЕК.

БИТОЛСКОТО И СОЛУНСКОТО ИСЛАХАНЕ СЕ ПОСЛЕДНИТЕ ДВА СОЧУВАНИ ОБЈЕКТА НА БАЛКАНОТ ОД ИЗГРАДЕНИТЕ СЕДУМ. ПОДИГНАТИ ВО ОСМАНЛИСКИОТ ПЕРИОД, ВО ТЕКОТ НА ДЕВЕТНАЕСЕТИОТ ВЕК, СО ДОНАЦИИ ОД ИМОТНОТО МЕСНО НАСЕЛЕНИЕ, ИМАЛЕ ИСКЛУЧИТЕЛНА УЛОГА – ДА ГИ ВДОМАТ НАПУШТЕНИТЕ ДЕЦА, СИРАЧИЊАТА, ДЕЦАТА КОИ ПОДАВАЛЕ РАКА ЗА КОРКА ЛЕБ. ДАВАЈЌИ ИМ ЗАНАЕТ, ТОКМУ ВО ОВОЈ ОБЈЕКТ, МНОГУ ДЕЦА ИЗРАСНАЛЕ ВО ПОЧИТУВАНИ ЛУЃЕ.

ЗА ЖАЛ, ВОЈНИТЕ, ВРЕМЕТО И НЕГРИЖАТА СЕ ОТСЛИКАНИ И НА ОВОЈ ОБЈЕКТ – ИСЛАХАНЕ, ШТО ВО БУКВАЛЕН ПРЕВОД ОД ТУРСКИ ЗНАЧИ – ДОБРО МЕСТО. ТАКВО МОРА И ДА ОСТАНЕ.

**ЗАШТО, КУЛТУРНОТО НАСЛЕДСТВО Е МЕСТОТО КАДЕ ШТО СЕ СРЕТНУВААТ МИНАТОТО И ИДНИНАТА, А НЕГОВАТА ЗАШТИТА Е ВО СЕГАШНОСТА.**

ЗА ВЛАДАТА И ЗА МИНИСТЕРСТВОТО ЗА КУЛТУРА, ЗАШТИТАТА НА КУЛТУРНОТО НАСЛЕДСТВО Е АМАНЕТ И МИСИЈА ЗА ГРИЖА НА КУЛТУРНИТЕ ИДЕНТИТЕТИ НА СИТЕ ГРАЃАНИ И НА НАШАТА КУЛТУРНА МЕМОРИЈА.

ПРАВИМЕ СЕРИОЗНИ ЧЕКОРИ ЗА ОСТВАРУВАЊЕ НА ОВАА ЦЕЛ – ОТВОРИВМЕ ПОСЕБНА НАМЕНСКА ПРОГРАМА ЗА КУЛТУРНО НАСЛЕДСТВО ВО ОПАСНОСТ ПРЕКУ КОЈА ЌЕ МОЖЕМЕ БРЗО ДА ДЕЈСТВУВАМЕ ВО СПАСУВАЊЕТО НА НАШИТЕ КУЛТУРНИ ДОБРА - ЦРКВАТА „СВЕТИ ЃОРГИ“ ВО КУРБИНОВО, ЦРКВАТА „УСПЕНИЕ НА ПРЕСВЕТА БОГОРОДИЦА“ ВО МАТЕЈЧЕ И ДР. ВО ПРИОРИТЕТИТЕ ЗА ОВАА ГОДИНА СЕ И СКОПСКИОТ „АКВАДУКТ“, „САРАЈОТ НА АХМЕД НИЈАЗИ БЕГ“ ВО РЕСЕН, „ЈЕНИ ЏАМИЈА“ ВО БИТОЛА И МНОГУ ДРУГИ ВРЕДНИ ДОБРА.

ИЗДВОИВМЕ СРЕДСТВА И ЗА ИЗРАБОТКА НА ЕЛАБОРАТ ЗА РЕВАЛОРИЗАЦИЈА НА ЦРКАВАТА „СВЕТА СОФИЈА“ ВО ОХРИД, КАКО И ЗА ИЗРАБОТКА НА ПРОЕКТ ЗА КОНЗЕРВАЦИЈА НА НЕЈЗИНИОТ ВЕЛИЧЕСТВЕН ФРЕСКОЖИВОПИС.

ПОЧИТУВАНИ,

ОВА Е САМО ДЕЛ ОД ОНА ШТО СИ ГО ПОСТАВИВМЕ КАКО ЗАДАЧА ДА ГО ЗАШТИТИМЕ И ОБНОВИМЕ ВО ОВАА , УШТЕ ЕДНА, ТЕШКА И ТЕШКО ПРЕДВИДЛИВА ГОДИНА . ТОА НЕ СМЕЕ ДА НИ Е ОПРАВДУВАЊЕ.

ЗАТОА, ОНАМУ КАДЕ ШТО ПИШУВА „ОБЈЕКТОТ СЕ ПРОДАВА“, НЕКА СЕ ДОПИШЕ **- ОБЈЕКТОТ Е ЗАШТИТЕН.**